LEĦEN IL-MALTI 4 Il-biljett irħis, Il-prezz għali Il-passaġġ għal ġol-globu lotterija, imsarraf mis-sħana, il-biljett irħis. Il-qtar mgħammed fuq l-iskutella, bil-kuraġġ ta' l-artal maġġur, jixtieqlek il-vjaġġ it-tajjeb f'makkinarju difettuż. Il-ferrovija m'hemmx li tasal. Tgħaddi x-xafra tikkonfondi tterraq mal-linji tal-vina tfittex passaġġ bid-dejn mill-globu għall-infern. Il-ferrovija ma tafx tieqaf, il-biljett ma jinbidilx. Il-vjaġġ fil-globu għali nfern; il-passaġġ irħis, il-vjaġġ għali, il-fwar taċ-ċumnija għall-infinit. Int għalqa maħsuda mix-xemx, Sema mingħajr sħab, ġuf bla tfal. Inti għasfura tas-sema, tkanta l-ħelsien, Strument bla ħsejjes, kamra bla bibien. Int dar vojta mħarsa mill-iħirsa, Abbozz bla ħajja, eku ta' bir. Int ċimiterju bla isem, Knisja bla mgħallem, Muftieħ imkisser, kelma bla ittri. Int l-Univers imċajpar tiegħi, Mitlufa fi ħdan iż-żodjaku, Tgħajjat ħa tinstema', u ssodd Widnejk ħa ma tismax id-dagħwa Tiegħi.